hu hu hu hu hu hu hu pl hu hu hu be hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A NIKON BEMUTATJA A Z 7II ÉS A Z 6II TELJES KÉPES, TÜKÖR NÉLKÜLI FÉNYKÉPEZŐGÉPEK ÚJ GENERÁCIÓJÁT
2020. október 14.: A Nikon ma bemutatja a Nikon Z 7II és a Nikon Z 6II – a Z 7 és a Z 6 vezető, tükör nélküli fényképezőgépek új generációjának tagjait.
A Z 7II fényképezőgép továbbfejlesztett AF-funkciói széles mezős AF-támogatást nyújtanak emberek és állatok fotózásához, a 3D követéshez hasonló témakövető AF-funkciót, valamint gyenge fényviszonyokban használható továbbfejlesztett AF-et. A 3.690.000 képpontos elektronikus kereső (EVF) természetesebb nézetet nyújt, a nagy frissítési sebesség pedig csökkenti az elsötétítés mértékét.
A fényképezőgép olyan haladó és profi fotósok számára készült, akik páratlan módon szeretnék kifejezni a téma részleteit. Legyen szó olyan portréfotósról, aki nagy sebességgel kíván felvételt készíteni a bőr, a haj, a ruha és smink textúrájának megörökítéséhez; vagy egy olyan tájképfotósról, akinek strapabíró, könnyű felszerelésre van szüksége, amellyel nehéz körülmények között is képes lesz megörökíteni a természet szépségét.
A Z 6II a Z 6 örökségére épít. Robosztus és könnyű kezelhetőséget, professzionális minőségű mozifilm hangulatú videókat, és erőteljes teljesítményt nyújt állóképek rögzítésekor. A fényképezőgép por- és cseppálló kialakítása lehetővé teszi a sorozatfelvételt szélsőséges körülmények között is, míg az élességállító gyűrű új, visszaforgatási képessége révén a felhasználók kézzel is beállíthatják az élességet az általuk megszokott módon.
A videófelvételi képességeket illetően a fényképezőgép 4K UHD és Full HD minőségben is képes rögzíteni FX-és DX-formátumú videóformátumban. A HLG fényképezési formátum eközben több részletet, nagyobb dinamikatartományt és kontrasztot biztosít – így minimálisra csökken az utómunka . A továbbfejlesztett szemérzékelő és állatérzékelő AF nagyobb élességet biztosít a témák számára videófelvételkor.
Ezen AF-funkciók a fényképezőgép megnövelt sebességével és teljesítményével együtt támogatják a kiváló állóképek készítését. A Z 6II támogatja a 14 kép/mp  sebességű sorozatfelvételt, és több fénykép készíthető vele sorozatfelvételkor: 200 JPEG vagy 124 12 bites, tömörítetlen RAW-kép egyetlen sorozatban.
A Z 6II fényképezőgép olyan felhasználók számára készült, akik mozifilm hangulatú videókat is szeretnének készíteni az állóképek mellett egy kompakt rendszerrel. Ez a megfelelő fényképezőgép professzionális videókészítéshez, például esküvői fotózáshoz, ahol elengedhetetlen az irányíthatóság, a rugalmasság és a kompromisszumok nélküli kimeneti minőség.
Mindkét fényképezőgép a Nikon Z-bajonettrendszert használja annak érdekében, hogy a fény elérje a teljes érzékelőt, beleértve a szélsőséges sarkokat is. A bővülő NIKKOR Z-objektívválasztékkal– vagy az FTZ bajonettadapterrel használható több mint 300 kompatibilis F-bajonettes NIKKOR objektívvel – kombinálva soha nem látott új magasságokba emelik a Nikon optikai kiválóságának és innovációjának hagyományát.
Az MB-N11 egy- vagy kétforrású elemtartó markolaton kioldógomb és a függőleges irányú fényképezést megkönnyítő vezérlők találhatók. A csomag egy USB-C portot is tartalmaz, amely lehetővé teszi, hogy két akkumulátort egymás után töltsön fel, miközben leválasztja a fényképezőgépről.
A WR-R11b vezeték nélküli távvezérlő révén távolról vezérelheti a fényképezőgép kioldását, és szinkronizálhatja több olyan fényképezőgép kioldását, amelyek egy fő fényképezőgéphez kapcsolódnak. A WR-R11b kompatibilis bizonyos Nikon fényképezőgépekkel és ez a vezeték nélküli jeladó-vevő a külső vakuk – például az SB-5000 vaku – vezérlésére is használható a fejlett vezeték nélküli megvilágítási beállításokban. A WR-R11b is kompatibilis a WR-1 távvezérlővel, amely egy professzionális minőségű vezérlő, nagy hatótávolságú funkciókkal.
Nagyszerű részletek. Z 7II
•    Nagyobb teljesítmény, részletesebb képek: A széles Z-bajonett a nagy, 45,7 megapixeles, teljes képes érzékelő és a Twin EXPEED processzor előnyeit használja ki. A széles ISO-tartományon belül a nagyobb dinamikai tartomány és teljesítmény előnyeit élvezheti. Akár 4K/60p-felbontással készíthet videókat.
•    Maximális sebesség és megbízhatóság: A kettős kártyafoglalat segítségével az UHS-II SD-kártyákat az egyik foglalatban, az XQD vagy a rendkívül gyors CFexpress-kártyákat pedig a másikban használhatja. Bármilyen munkafolyamathoz alkalmazható.
•    Rendkívül nagy látószögű, borotvaéles AF: mindig sikeres élességállítás. A fényképezőgép visszaállítja a kiválasztott élességpontot, amikor felébreszti a készenléti állapotból. A -4 Fé értékig levihető fénymérés f/2 vagy nagyobb maximális rekesszel rendelkező objektívvel való fényképezéskor elérhető.
•    Gyorsabb fényképezés hosszabb ideig – csendben: A 10 kép/mp sebességű fényképezés óriási rugalmasságot tesz lehetővé, míg a nagyobb puffer segítségével megszakítás nélkül rögzítheti a felvételeket.
•    Gyors kereső: A nagy felbontású 3.690.000 képpontos elektronikus kereső (EVF) nagy képfrissítési sebessége jelentősen csökkenti az elsötétítést, még nagy sebességgel történő fényképezés esetén is.
•    Az Ön igényeihez igazítható kijelző: A testreszabható információs kijelzők segítségével gyorsan módosíthatja a beállításokat, vagy teljesen ki is kapcsolhatja az információs kijelzőt fényképezés közben. Az EVF automatikusan kikapcsol, ha kifordítja a monitort élő nézetben.
•    A masszív nem elég jó kifejezés: Durva terep, mostoha időjárási körülmények vagy színpadi ködgépek – a teljes mértékben védett Z 7II nem hátrál meg.
•    SnapBridge: A Nikon folyamatosan fejlődő SnapBridge alkalmazásának köszönhetően az okoseszközön keresztül frissítheti fényképezőgépe firmware-jét.
Kompromisszumok nélkül megalkotva. Z 6II
•    Bármilyen fényben kiváló: A széles Z-bajonett és a nagy, 24,5 megapixeles, teljes képes érzékelő tiszta, részletgazdag képeket tesz lehetővé a rendkívül széles ISO-tartományban. A kedvezőtlen fényviszonyok esetén használható AF -6 Fé értékig levihető f/2 (vagy nagyobb fényerejű) objektívvel elérhető.
•    Sokkal gyorsabban: Teljes felbontású állóképeket készíthet akár 14 kép/mp sebességgel teljes AF/AE használatával. Akár 200 JPEG vagy 124 12 bites, tömörítetlen RAW-képet készíthet egyetlen sorozatban.
•    Twin EXPEED: A két processzor megduplázza a rendelkezésére álló teljesítményt minden téren, kezdve az AF-től egészen a puffer kapacitásáig. A teljesítmény tökéletesen egyenletes, akár videót készít, akár állóképeket rögzít.
•    Kettős kártyafoglalatok: Bármilyen munkafolyamathoz alkalmazható. Az UHS-II SD-kártyákat az egyik foglalatban, az XQD-kártyákat vagy a legújabb, rendkívül gyors CFexpress-kártyákat pedig a másikban használhatja.
•    Multimédiás erőmű: Élesebb, tisztább videófelvételeket készíthet a szélesebb dinamikatartománnyal. A szemérzékelő és az állatérzékelő AF a felvétel során beállítható – és elképzeléseinek megfelelő felvételeket készíthet.
•    Strapabíró kialakítás: A rendkívül erős, könnyű magnéziumötvözetből készült vázzal rendelkező fényképezőgép könnyen hordozható és elég strapabíró ahhoz, hogy bárhol helytálljon. A teljesen védett kialakítás védelmet nyújt a porral, a szennyeződésekkel és a nedvességgel szemben.
•    NIKKOR Z: Lenyűgöző mélységélességet érhet el a gyors élességállítású, kompakt NIKKOR Z objektívek széles választékával.
•    A Z-rendszer sokoldalúsága: A külső vakuk akár 14 kép/mp sebességű felvételkészítés esetén is használhatók.Az FTZ bajonettadapter több mint 300 F-bajonettes NIKKOR objektívvel kompatibilis.
•    SnapBridge: A Nikon SnapBridge alkalmazásának köszönhetően az okoseszközön keresztül frissítheti fényképezőgépe firmware-jét.
Amennyiben a Nikon díjnyertes termékeiről bővebb tájékoztatást szeretne kapni, látogasson el az alábbi webhelyre: www.nikon.hu